Milçək (film, 2012)

Milçək (, Rom: Eega; , Rom: Naan Ee) — Rejissor Racamaulinin eyni vaxtda iki versiyada — Teluqu və Tamil dillərində çəkdiyi və 6 iyul 2012-ci ildə nümayiş etdirilmiş Hindistan elmi fantastika filmidir. Filmdə baş rolları Nani, Samanta Rut Prabhu və Sudip ifa etmişdirlər. Filmin süjet xətti sevdiyi qızı mühafizə etmək və onu öldürən qatillərindən qisasını almaq üçün milçək kimi yenidən doğulan gəncin həyat hekayəsindən bəhs edir.

Film kassada 1 milyard rupidən çox gəlir əldə etmişdir ki, bu da filmin istehsal xərclərindən təxminən beş dəfə çox olmuşdur. Film Hindistan Milli Film Mükafatları və Filmfare Awards Southda daxil olmaqla bir sıra milli kino mükafatlarına layiq görülmüşdür. Bu film Kann və Şanxay kino festivalları da daxil olmaqla bir neçə kino festivalının proqramına daxil edilmişdir. Film Rusiyada Hindistan TV () kanalında nümayiş etdirilməsi üçün Red Media şirkətinin sifarişi ilə rus dilinə dublyaj edilmişdir.

 Rollarda 

 Nani — Nani
 Samanta Rut Prabhu — Bindu
 Sudip — Sudip
 Devadarşini — Bindunun gəlini
 Aditya Menon — Sudipin dostu
 Şrinivasa Reddi — Sudipin şəxsi köməkçisi
 Hamsa Nandini— Şaşikala, Sudipin biznes şərikinin həyat yoldaşı 
 Şivannarayana Naripeddi — hindu məbədində keşiş
 Taqubotu Rameş — Pottu Qovindan, oğru (teluqu versiyasında)
 N. Santanam — Pottu Qovindan, oğru (tamil versiyasında) Dhanrac — Qovindanın dostu (tamil versiyasında)
 Kreyzi Mohan — veterinar (tamil versiyasında)
 Sancay Rayaçura — Sudipin biznes şəriki
 Noel Şon — ''Naninin dostu

 İstinadlar